**OBRAZLOŽENJE PRVIH IZMJENA I DOPUNA FINANCIJSKOG PLANA**

**DOMA ZDRAVLJA ZADARSKE ŽUPANIJE ZA 2024. GODINU**

**Uvodni tekst o obvezniku i njegovu djelokrugu rada**

Opći podaci:

Naziv obveznika: Dom zdravlja Zadarske županije

Pošta i mjesto: 23000 Zadar

Ulica i kućni broj: Ulica Ivana Mažuranića 28B

OIB: 82455745471

Šifra grada/općine: 5207 Zadarska / Zadar

Broj RKP-a: 33976

Šifra djelatnosti: 8690

Razdjel: 000

Razina: 31 Proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju

**Sažetak djelokruga rada:**

Dom zdravlja Zadarske županije je zdravstvena ustanova registrirana za obavljanje slijedećih djelatnosti u području primarne i specijalističko - konzilijarne zdravstvene zaštite:

* obiteljska (opća) medicina,
* dentalna zdravstvena zaštita,
* zdravstvena zaštita žena,
* zdravstvena zaštita predškolske djece,
* medicina rada,
* laboratorijska dijagnostika,
* radiološka dijagnostika,
* specijalističko - konzilijarna zdravstvena zaštita (ortodoncija i oralna kirurgija)
* sanitetski prijevoz,
* patronažna zdravstvena zaštita,
* zdravstvena njega,
* palijativna skrb bolesnika

**Sažetak financijskog plana:**

Prve Izmjene i dopune financijskog plana za 2024. godinu planirane su u iznosu od 12.100.100,78 eura što je povećanje od 23% u odnosu na početni plan.

Rezultat povećanja ogleda se u sljedećim činjenicama:

* projiciran je rast plaća od 32 posto uz istovjetni rast prihoda iz nadležnog proračuna (Zadarska županija i HZZO),
* projiciran je rast prihoda od prodaje nefinancijske imovine od čak 127% (poduzete odgovarajuće radnje za prodaju zemljišta u k.o. Nin i stana u k.o. Zadar).

Planira se i korekcija prihoda i rashoda u svezi provedbe projekta Energetska obnova RJ Benkovac od 23% a sve s obzirom na dostavljenu Odluku o financiranju dobivenu 10. travnja 2024. godine od strane Ministarstva prostornog uređenja, graditeljstva i državne imovine.

Ukupni prihodi i primici sastoje se od: prihoda poslovanja u iznosu od 11.924.100,78 eura, 20% više od početnog plana, prihoda od prodaje nefinancijske imovine u iznosu od 476.000,00 eura, 127% više.

Ukupni rashodi i izdaci sastoje se od: rashoda poslovanja u visini od 10.197.552,73 eura, 26% više u odnosu na početni plan, rashoda za nabavu nefinancijske imovine u visini od 1.769.305,64 eura, dok izdaci za financijsku imovinu i otplate zajmova ovim rebalansom iznose 133.242,41 eura.

**Obrazloženje općeg dijela financijskog plana:**

**Prihodi**

Prvim izmjenama i dopunama prihodi poslovanja u 2024. godini planirani su u iznosu od 11.924.100,78 eura, a sastoje se od sljedećih skupina:

* **63** Pomoći iz inozemstva i od subjekata unutar općeg proračuna u iznosu od 1.591.808,24 eura, u naravi se radi o prihodima od 2 (dva) EU projekata: „Specijalističko usavršavanje doktora medicine za Dom zdravlja Zadarske županije“ i „Energetska obnova u Radnoj jedinici Benkovac“ te pomoćima od JLP(R)S-a i od Državnog proračuna.
* **64** Prihodi od imovine u iznosu od 2.600,00 eura u naravi se odnose na prihode od zateznih kamata.
* **65** Prihodi od upravnih i administrativnih pristojbi, pristojbi po posebnim propisima i naknadama u iznosu od 182.000,00 eura, sastoje se od: prihoda od participacije, refundacija šteta i prihoda po osnovi dopunskog zdravstvenog osiguranja.
* **66** Prihodi od prodaje proizvoda i robe te pruženih usluga i prihodi od donacija u iznosu od 882.900,00 eura, u naravi se odnose na prihode od zakupa, prihode od prefakturiranja režijskih troškova te prihode od donacija.
* **67** Prihodi iz nadležnog proračuna i prihodi od HZZO-a temeljem ugovornih obveza iskazani u iznosu od 9.261.292,54 eura čine najznačajniji dio prihoda poslovanja Ustanove sa udjelom od 75%.
* **68** Kazne, upravne mjere i ostali prihodi u iznosu od 3.500,00 eura.

Prihodi od prodaje nefinancijske imovine evidentirani su na skupini **71 i 72,** iskazani su u u ukupnom iznosu od 476.000,00 eura (planirana prodaja građevinskog zemljišta u Ninu i od udjela od prodaje stanova) što čini povećanje od 127% a odnosi se na uključenje korekcije procjene početne kupoprodajne cijene od prodaje zemljišta u Ninu te uključenje prodaje stana u Zadru. Za ove dvije nekretnine poduzete su određene radnje u smislu predlaganja Odluke o prodaji prema Upravnom vijeću Ustanove (stan u Zadru) te ishođenje Odluke o imenovanju članova Povjerenstva za prodaju nekretnina u k.o. Nin iz redova zaposlenika Zadarske županije, a sve sukladno posebnim propisima.

Prihodi iz ove skupine planiraju se utrošiti u kapitalna ulaganja u građevinske objekte u vlasništvu Ustanove.

**Rashodi**

U 2024. godini prvim izmjenama i dopunama rashodi poslovanja planirani su u iznosu od 10.197.552,73 eura, a odnose se na sljedeće skupine:

* **31** rashodi za zaposlene u iznosu od7.577.028,42 eura, u naravi se odnose na bruto plaće, ostale rashode za zaposlene i doprinose na plaće, u odnosu na početni plan narasle su za 32% a uslijed stupanja na snagu novog Temeljnog kolektivnog ugovora za zaposlenike u javnim službama, a koji se primjenjuje od 01.03.2024.,
* **32** materijalni rashodi u iznosu od2.603.722,61 eura, sastoje se od: naknada troškova zaposlenima, rashoda za materijal i energiju, rashoda za usluge, naknada troškova osobama izvan radnog odnosa i ostalih nespomenutih rashoda poslovanja, povećanje od 12% u odnosu na početni plan s obzirom na uključenje novih stavki u planu nabave Ustanove,
* **34** financijski rashodi u iznosu od 15.800,00 eura u naravi se odnose na: usluge platnog prometa, zatezne kamate i kamate po dugoročnom kreditu.
* **38** ostali rashodi u iznosu od 1.001,70 eura odnose se na dane donacije.

Rashodi za nabavu nefinancijske imovine iskazani su u iznosu 1.769.305,64 eura (povećanje od 9% a uslijed uključenja sredstava od prodaje nekretnina u vlasništvu Ustanove); a sastoje se od sljedećih skupina:

* **41** rashodi za nabavu neproizvedene dugotrajne imovine iskazani su u iznosu od 31.667,59 eura, a u naravi se odnose na ulaganja u tuđu imovinu,
* **42** rashodi za nabavu proizvedene dugotrajne imovine u iznosu od 230.000,00 eura u naravi se odnose na: postrojenja i opremu, prijevozna sredstva, knjige, ulaganja u računalne programe i slično.
* **45** rashodi za dodatna ulaganja na nefinancijskoj imovini iskazani su u iznosu od 1.507.638,05 eura, a u naravi se odnose na dodatna ulaganja u građevinske objekte.

**Račun financiranja**

Primici od financijske imovine i zaduživanja iskazani su na skupini **84,** u 2024. nema planiranog zaduživanja.

Na skupini **54** odnosno **razredu 5** prvim izmjenama i dopunama financijskog plana za 2024. godinu planirani su izdaci u iznosu od 133.242,41 eura a što se odnosi na otplatu glavnice Ugovora o kreditu s Erste bankom za preseljenje službi Doma zdravlja u prostore Poliklinike.

**Rezultat poslovanja**

Preneseni manjak iz prethodnih godina u ukupnom iznosu od 1.050.000,00 eura planirao se pokriti sukcesivno tijekom razdoblja 2024. – 2026. Ukupni preneseni manjak sada iznosi 899.248,81 eura što će značiti korekciju višegodišnjeg plana uravnoteženja za 2024. – 2026. a na sljedeći način:

***2024. 300.000,00 eura,***

***2025. 299.624,41 eura,***

***2026. 299.624,40 eura.***

**Obrazloženje posebnog dijela financijskog plana:**

**Zakonske i druge pravne osnove**

Zakon o proračunu

Pravilnik o polugodišnjem i godišnjem izvještaju o izvršenju proračuna

Pravilnik o proračunskom računovodstvu i računskom planu

Zakon o fiskalnoj odgovornosti

Zakon o sustavu unutarnjih financijskih kontrola u javnom sektoru

Zakon o radu

Zakon o zdravstvenoj zaštiti

Zakon o ustanovama

Zakon o plaćama u javnim službama (Uredba o nazivima radnih mjesta)

Zakon o osnovici plaće u javnim službama (Odluka o visini osnovice za obračun plaće u javnim službama)

Uredbe o nazivima radnih mjesta i koeficijentima složenosti poslova u javnim službama

Temeljeni kolektivni ugovor sa svim pripadajućim dopunama i izmjenama

Kolektivni ugovor za djelatnost zdravstva i zdravstvenog osiguranja sa svim pripadajućim dopunama i izmjenama

Uredbe o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave

Odluke o minimalnim financijskim standardima materijalnih i financijskih rashoda zdravstvenih ustanova.

**A2512-01 Administracija i upravljanje**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| A2512-01 | 7.421.204,58 | 9.049.704,49 |

**A2512-01 Administracija i upravljanje** planirana je u iznosu od 9.049.704,49 eura odnosno za 22% više od planiranih vrijednosti početnog plana.

U samoj aktivnosti najzastupljeniji su rashodi za zaposlene sa 77% koji se u naravi odnose na: bruto plaće, ostale rashode za zaposlene i doprinose na plaće (narasli spomenutim izmjenama Kolektivnog Ugovora za javne službenike).

Materijalni rashodi čine 22% ove aktivnosti, a odnose se na:

* naknade troškova zaposlenima (rashodi za službena putovanja, naknade za prijevoz na posao i s posla, stručno usavršavanje zaposlenika),
* rashode za materijal i energiju (lijekove, medicinski potrošni materijal, stomatološki materijal, reagense za medicinsko – biokemijske laboratorije, uredski materijal, zaštitnu odjeću i obuću, materijale za čišćenje i slično), energiju (električnu, lož ulje, messer plin, motorni benzin i dizel gorivo),
* rashode za usluge: usluge prijevoza brodom timova opće/obiteljske medicine na sljedećim relacijama: Ist – Molat – Ist – Dugi otok - Ist, Silba – Olib - Silba te Silba – Premuda - Silba, usluge pošte, telefona i interneta (uvažvajući veliku geografsku disperziju ordinacija po cijeloj županiji), komunalne usluge (voda, odovoz smeća, komunalne naknade, dimnjačarke usluge, usluge čišćenja i slično), zdravstvene i veterinarske usluge (u naravi se odnose na usluge zubotehničkih laboratorija kod protetskih radova, usluga drugih zdravstvenih ustanova s kojima Dom zdravlja ima ugovorenu poslovnu suradnju te usluge koje se odnose na pripravnost stomatologa nedjeljom i blagdanom realizirana u suradnji sa Zadarskom županijom), zakupnine i najamnine poslovnih prostora, medicinske opreme/analizatori za biokemijske laboratorije u Biogradu na moru, Benkovcu i Obrovcu te 3 osobna vozila ugovorena putem leasing kuće za potrebe službi patronaže/kućne njege, intelektualne usluge (izrada projektno - tehničke dokumentacije, izrada projektnih prijava i slično), računalne usluge (knjigovodstveni program, programi za specijalistiku/RTG odnosno specijalizirane računalne programe za svaku od zdravstvenih djelatnosti), registracija vozila za patronažu, kućnu njegu i liječnike,
* naknade troškova osobama izvan radnog odnosa (stručno osposobljavanje),
* ostale nespomenute rashode poslovanja (troškovi sudskih postupaka, naknade za rad članovima Upravnog vijeća, premije osiguranja vozila/opreme/objekata/djelatnika, reprezentaciju, članarine i slično).

Financijski rashodi i ostali rashodi čine svega 1% ove aktivnosti.

|  |  |  |
| --- | --- | --- |
| Pokazatelj rezultata (naziv pokazatelja) | Ciljana vrijednost (2024.) | Ciljana vrijednost Izmjena (2024.) |
| Rashodi  za zaposlene | Datum isplate plaće je najkasnije do 15. u tekućem mjesecu za prethodni mjesec | Datum isplate plaće je najkasnije do 15. u tekućem mjesecu za prethodni mjesec |
| Rashodi za materijal, rashodi za usluge, financijski rashodi | Datum plaćanja računa je jednak valuti ispostavljenog računa | Datum plaćanja računa je jednak valuti ispostavljenog računa |

Kako bi se postigle ciljane vrijednosti, od Osnivača su pribavljena sredstva za sufinanciranje isplate dijela plaća, dijela rashoda za materijal i sirovine, energiju te usluge prijevoza brodom timova opće/obiteljske medicine na otocima.

Kod nabave materijala i sirovina ustanova ima zaključene jednogodišnje ugovore (temeljem okvirnih sporazuma na dvije godine) za nabavu: medicinskog potrošnog materijala, lijekova, reagensa i potrošnog materijala za medicinsko – biokemijske laboratorije i stomatološkog materijala).

**A2512-02 Investicijsko i tekuće održavanje**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| A2512-02 | 171.590,00 | 171.590,00 |

**A2512-02 Investicijsko i tekuće održavanje** planirana je u visini od 171.590,00 eura i na istoj je razini kao u početnom planu.

U aktivnosti su najzastupljeniji rashodi za usluge tekućeg i investicijskog održavanja: vozila (patronaža, kućna njega, liječnici), vlastitih i tuđih objekata i opreme (medicinske i ne-medicinske), dok se ostatak odnosi na rashode za sitni inventar te materijale i dijelove za tekuće i investicijsko održavanje.

Planirane vrijednosti odnosno realizacija ove aktivnosti ovisi o osiguranim izvorima financiranja od strane osnivača/dec-a i prihodima od prodaje nefinancijske imovine.

|  |  |  |
| --- | --- | --- |
| Pokazatelj rezultata (naziv pokazatelja) | Ciljana vrijednost (2024.) | Ciljana vrijednost Izmjena (2024.) |
| Rashodi za materijal, financijski rashodi | Datum plaćanja računa je jednak valuti ispostavljenog računa | Datum plaćanja računa je jednak valuti ispostavljenog računa |

**A2512-03 Investicijsko ulaganje**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| A2512-03 | 281.329,86 | 733.476,73 |

**KP2512-03 Investicijsko ulaganje** planiran je u iznosu od 733.476,73 eura odnosno za 160% više od početnog plana za 2024.godinu.

U naravi se odnosi na dodatna ulaganja: u građevinske objekte (redovna i izvanredna), uredsku opremu i namještaj za ordinacije, opremu za održavanje i zaštitu (klima uređaji i slično), medicinsku i laboratorijsku opremu te osobna vozila za službu patronaže/kućne njege.

Višestruko povećanje rezultat je spomenutog uključivanja sredstava od prodaje dviju nekretnina.

Kao i kod aktivnosti investicijskog i tekućeg održavanja, planirane vrijednosti odnosno realizacija ove aktivnosti, ovisi o osiguranim izvorima financiranja od strane osnivača/dec-a/prihoda od prodaje nefinancijske imovine.

Na alokaciju i re-alokaciju sredstava iz ove aktivnosti i unutar aktivnosti utječu i potrebe za zanavljanjem opreme/objekata prilikom preuzimanja ordinacija odlaskom dosadašnjih zakupnika (prije koncesionara) u mirovinu.

|  |  |  |
| --- | --- | --- |
| Pokazatelj rezultata (naziv pokazatelja) | Ciljana vrijednost (2024.) | Ciljana vrijednost Izmjena (2024.) |
| osobna vozila za patronažu/kućnu njegu - kom | 3 vozila | 3 vozila |
| uredska oprema i namještaja za ordinacije - kom | 35 kom | 35 kom |
| medicinska i laboratorijska oprema - kom | 30 kom | 30 kom |
| dodatna ulaganja u građevinske objekte - više lokacija | 10 lokacija | 10 lokacija |
| oprema za održavanje i zaštitu -kom | 16 kom | 16 kom |

**Aktivnost A2512-07 Program mjera za zdravstvo**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| A2512-07 | 0,00 | 35.000,00 |

Nova aktivnost odobrena od strane osnivača a koja se u cijelosti financira iz nadležnog proračuna, Zadarske županije. Namijenjena je financiranju Programa poticajnih mjera za zdravstvene djelatnike. Cilj Programa je:

* osigurati potreban broj zdravstvene radne snage za popunjavanje mreže javne zdravstvene službe,
* osigurati potreban broj zdravstvene radne snage za organizaciju zdravstvene zaštite tijekom turističke sezone,
* osigurati dodatna financijska sredstva za provedbu mjera.

**Aktivnost A2512-09 Zdravstvo – iznad standarda**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| A2512-09 | 0,00 | 500.000,00 |

Nova aktivnost odobrena od strane osnivača a koja se u cijelosti financira iz nadležnog proračuna, Zadarske županije. Namijenjena je financiranju rashoda koji se odnose na financiranje redovnih troškova Ustanove koji su potrebni kako bi Ustanova funkcionirala. Sredstva HZZO-a nisu dostatna te su ova sredstva esencijalna za premošćivanje financijskog jaza u poslovanju pri čemu preneseni manjak iznosi 899.248,81 eura.

**Tekući projekt T4303-03 Specijalističko usavršavanje doktora medicine**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| T4303-03 | 429.000,00 | 391.000,00 |

**Tekući projekt T4303-03 Specijalističko usavršavanje doktora medicine** – Ustanova je u veljači 2018. godine potpisala višegodišnji ugovor za financiranje specijalizacija za 9 (devet) doktora medicine u ukupnom iznosu od 1.048.000,00 eura; i to: 6 specijalizacija iz područja opće/obiteljske medicine, 2 specijalizacije iz područja pedijatrije i 1 specijalizacija iz područja ginekologije. Tijekom 2022.godine i 2023.godine, ukupno 5 (pet) liječnika je završilo specijalističko usavršavanje.

Ustanova je pokrenula nastavak ovog projekta na način da je odabrala dodatnih 12 liječnika za specijalizacije iz istih područja (opće/obiteljske medicine/pedijatrije/ginekologije). U rujnu 2023. godine zaključen je Ugovor o dodjeli bespovratnih sredstava na iznos od 2.142.495,38 eura iz Nacionalnog plana oporavka i otpornosti 2021.-2026. (NPOO).

|  |  |  |
| --- | --- | --- |
| Pokazatelj rezultata | Ciljana vrijednost (2024.) | Ciljana vrijednost Izmjena (2024.) |
| Broj završenih specijalizacija iz područja primarne zdravstvene zaštite/ Jedinica - broj završenih specijalizacija | 12 liječnika specijalista | 12 liječnika specijalista |

**KP2513-06 Poliklinika preseljenje**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| KP2513-06 | 142.721,81 | 143.242,41 |

**KP2513-06 Poliklinika preseljenje** u naravi se radilo o investiciji u zdravstvenu infrastrukturu u prostoru nove Poliklinike Opće bolnice Zadar u iznosu od 663.614,04 eura sredstvima dugoročnog investicijskog kredita poslovne banke, odobrenog uz Suglasnost županijske skupštine, s ciljem uređenja i useljenja 12 ordinacija primarne zdravstvene zaštite.

Iskazana sredstva prvim izmjenama i dopunama financijskog plana namjenjena su za otplatu glavnice i kamate kredita.

|  |  |  |
| --- | --- | --- |
| Pokazatelj rezultata | Ciljana vrijednost (2024.) | Ciljana vrijednost Izmjena (2024.) |
| Broj uređenih i useljeljenih ordinacija/jedinica 12 | 12 ordinacija | 12 ordinacija |

**KP4303-10 Energetska obnova zgrada RJ Benkovac**

Razvoj i modernizacija zdravstvene infrastrukture i usluga u skladu sa standardima kvalitete i potrebama zajednice, i razvoj telemedicine: 02.05.08.01

|  |  |  |
| --- | --- | --- |
| Šifra aktivnosti  / projekta | Plan 2024. | Prve izmjene i dopune 2024. |
| KP4303-10 | 1.394.578,75 | 1.076.087,15 |

**KP4303-10 Energetska obnova zgrada RJ Benkovac** Ustanova je ažurirala projektno – tehničku dokumentaciju, aplicirala na projekt raspisan iz Mehanizma za oporavak i otpornost u iznosu od 1.076.087,15 eura.

Za projekt se ishodila Odluka o financiranju dobivena 10. travnja 2024. godine od strane Ministarstva prostornog uređenja, graditeljstva i državne imovine.

Realizacijom ovog projekta Ustanova bi ostvarila značajne uštede na rashodima za energiju te uslugama tekućeg i investicijskog održavanja.

|  |  |  |
| --- | --- | --- |
| Pokazatelj rezultata | Ciljana vrijednost (2024.) | Ciljana vrijednost Izmjena (2024.) |
| % uštede na rashodima za energiju na objektima na kojima se provede Energetska obnova- RJ Benkovac | 50% i više | 50% i više |